b'\n_START_ARTICLE_\nPrehlad\n_START_SECTION_\nZnaki in simptomi\n_START_PARAGRAPH_\nTipi\xc4\x8dni simptomi so med drugim ka\xc5\xa1elj, nahod, zama\xc5\xa1en nos in oteklo \xc5\xberelo, ki jih v\xc4\x8dasih spremljajo  bole\xc4\x8de mi\xc5\xa1ice, utrujenost, glavobol in izguba teka . Pri 40\xc2\xa0% primerov pride do vnetega \xc5\xberela in pri okoli 50\xc2\xa0% do ka\xc5\xa1lja , bole\xc4\x8dine v mi\xc5\xa1icah pa doletijo pribli\xc5\xbeno polovico . Pri odraslih  vro\xc4\x8dina na splo\xc5\xa1no ni prisotna, je pa obi\xc4\x8dajna pri mladih in pri otrocih . Ka\xc5\xa1elj je, \xc4\x8de ga primerjamo s ka\xc5\xa1ljem pri gripi, obi\xc4\x8dajno mile oblike . \xc4\x8ceprav sta pri odraslih ka\xc5\xa1elj in vro\xc4\x8dina znak, da je gripa bolj verjetna, gre pri obeh za precej podobna obolenja . Pri \xc5\xa1tevilnih virusih, ki povzro\xc4\x8dajo prehlad,  lahko tudi pride do  asimptomatskih oku\xc5\xbeb . Izpljunek ali izcedek iz nosu je lahko razli\xc4\x8dnih barv, vse od brezbarvne do rumene in zelene barve; po barvi ni mogo\xc4\x8de sklepati na razred agenta, ki je povzro\xc4\x8dil oku\xc5\xbeenje .\n_START_SECTION_\nPotek bolezni\n_START_PARAGRAPH_\nPrehlad se najavi z utrujenostjo, ob\xc4\x8dutkom premra\xc5\xbeenosti, s kihanjem in glavobolom, po nekaj dneh pa tem znakom sledita izcedek iz nosu in ka\xc5\xa1elj . Simptomi se lahko pojavijo 16\xc2\xa0ur po izpostavljenosti in po navadi dose\xc5\xbeejo vrhunec \xc4\x8dez 2 do 4 dni . Po sedmih do desetih dneh po navadi minejo, nekateri pa lahko trajajo do tri tedne . Povpre\xc4\x8dno trajanje ka\xc5\xa1lja je 18\xc2\xa0dni in v\xc4\x8dasih se pri obolelih pojavi postviralni ka\xc5\xa1elj, ki vztraja tudi potem, ko je bolezni konec . Pri otrocih ka\xc5\xa1elj v 35-40% primerov traja dlje kot 10 dni, pri 10\xc2\xa0% pa dlje kot 25 dni .\n_START_SECTION_\nVirologija\n_START_PARAGRAPH_\nPrehlad je virusna infekcija zgornjega dela dihal. Najpogosteje vpleteni virus je rinovirus (30-80%), vrsta pikornavirus z 99 znanimi  serotipi. Med drugimi povzro\xc4\x8ditelji so tudi: humani koronavirus (~15%), virusi gripe (10-15%), adenovirusi (5%), virusi humane parainfluence, humani respiratorni sincitialni virus, enterovirusi, razli\xc4\x8dni od rinovirusov, in metapneumovirus. Pogosto je prisotnih ve\xc4\x8d virusov. Vse skupaj  je s prehladom povezanih ve\xc4\x8d kot 200 razli\xc4\x8dnih vrst virusov.\n_START_SECTION_\nPrenos\n_START_PARAGRAPH_\nVirus prehlada se obi\xc4\x8dajno prena\xc5\xa1a preko kapljic v zraku (aerosoli), neposrednega stika z oku\xc5\xbeenimi nosnimi izlo\xc4\x8dki ali izbljuvki (kontaminirani predmeti). Katera od teh poti je bistvenega pomena \xc5\xa1e ni ugotovljeno; prenos z roke v roko in prenos roke-povr\xc5\xa1ina-roke je zgleda zdi bolj pomemben kot prenos preko aerosolov. Virusi lahko pre\xc5\xbeivijo dlje \xc4\x8dasa v okolju (rinovirusi ve\xc4\x8d kot 18 ur), prenesejo se lahko na roke ljudi in nato v njih o\xc4\x8di ali nos, kjer pride do oku\xc5\xbebe.  Do prena\xc5\xa1anja bolezni pride pogost v vrtcu in v \xc5\xa1oli zaradi bli\xc5\xbeine mnogih otrok, nizke imunosti in pogosto slabe higiene. Te oku\xc5\xbebe nato prinesejo domov, kjer oku\xc5\xbeijo druge dru\xc5\xbeinske \xc4\x8dlane. Ni dokazov, da bi kro\xc5\xbeenje zraka med komercialnimi poleti bilo \xc5\xa1e en na\xc4\x8din prenosa ve\xc4\x8d. Vendar pa so ljudje, ki sedijo v bli\xc5\xbeini, bolj ogro\xc5\xbeeni.  Prehladi, ki jih je povzro\xc4\x8dil rinovirus, so najbolj ku\xc5\xbeni prve tri dni po pojavu simptomov, kasneje so veliko manj nalezljivi.\n_START_SECTION_\nVreme\n_START_PARAGRAPH_\nLjudska vera pravi, da prehlad "ujame\xc5\xa1, \xc4\x8de si predolgo na hladnem, recimo v de\xc5\xbeju ali pa pozimi, od koder tudi ime za bolezen. Nekateri od virusov, ki povzro\xc4\x8dajo navaden prehlad, so sezonski in se pogosto pojavljajo med hladnim ali mokrim vremenom. Od kod ta odvisnost od vremena, \xc5\xa1e ni bilo jasno ugotovoljeno. Lahko zaradi sprememb v dihalih, do katerih pride pri hladu, zmanj\xc5\xa1anega imunskega odziva, in nizke vla\xc5\xbenosti, ki zvi\xc5\xa1uje hitrost prenosa virusa; morda zaradi suhega zraka, ki omogo\xc4\x8da majhnim kapljicam z virusi, da se razpr\xc5\xa1ijo dlje in dlje ostanejo v zraku.  Vzrok so lahko tudi dru\xc5\xbebeni faktorji, kot recimo da ostajajo ljudje dlje doma in s tem dlje v stiku z obolelim, konkretno s \xc5\xa1olskimi otroki. Obstajajo polemike o vlogi ohlajevanja telesa kot dejavnika tveganja za prehlad; ve\xc4\x8dina dokazov potrjuje ve\xc4\x8djo dovzetnost za oku\xc5\xbebe.\n_START_SECTION_\nDrugo\n_START_PARAGRAPH_\nImunost zaradi predhodne izpostavljenosti virusom prehlada, igra pomembno vlogo pri omejevanju \xc5\xa1irjenja virusa, saj je pri mlaj\xc5\xa1ih populacijah videti ve\xc4\x8dje stopnje oku\xc5\xbeb dihal. Slaba delovanje imunskega sistema je tudi dejavnik tveganja za bolezen.  Ugotovljeno je, da pomanjkanje spanja in podhranjenost pove\xc4\x8dujeta tveganje za razvoj oku\xc5\xbebe, \xc4\x8de pride do izpostavljenosti rinovirusom; verjetno gre za vpliv na delovanje imunskega sistema. Dojenje zmanj\xc5\xa1uje nevarnost za akutno vnetje srednjega u\xc5\xa1esa in za infekcije spodnjega dela dihal poleg drugih bolezni in materam priporo\xc4\x8dajo, da z dojenjem nadaljujejo, \xc4\x8de je dojen\xc4\x8dek prehlajen. V razvitem svetu dojenje samo po sebi verjetno ne varuje pred navadnim prehladom.\n_START_SECTION_\nPatofiziologija\n_START_PARAGRAPH_\nSimptomi prehlada so verjetno v prvi vrsti imunska reakcija na virus. Mehanizem imunskega odziva je specifi\xc4\x8den za virus. Na primer, rinovirus se po navadi dobi z direktnim stikom; ve\xc5\xbee se na humane  ICAM-1 receptorje z neznanimi mehanizmi, kar povzro\xc4\x8di spro\xc5\xa1\xc4\x8danje vnetnih mediatorjev Ti mediatorji za vnetje nato povzro\xc4\x8dijo simptome. Na splo\xc5\xa1no se epitel v nosu ne po\xc5\xa1koduje. Respiratorni sincicijski virus ( RSV) se po drugi strani \xc5\xa1iri  tako prek neposrednega stika in kot prek kapljic v zraku. Nato se razmno\xc5\xbeuje v nosu in \xc5\xberelu,potem pa pogosto \xc5\xa1iri na spodnji del dihal. RSV povzro\xc4\x8da po\xc5\xa1kodbe epitela. Humani virus parainfluence po navadi povzro\xc4\x8di vnetje nosne votline, \xc5\xberela in sapnic. \xc4\x8ce pri majhnih otrocih prizadene sapnik, lahko povzro\xc4\x8di simptome krupa zaradi majhne velikosti njihovih dihalnih poti.\n_START_SECTION_\nDiagnoza\n_START_PARAGRAPH_\nRazlike med raznimi oblikami obolenj v zgornjem predelu dihal se deli pribli\xc5\xbeno po prizadetih obmo\xc4\x8djih, navadni nahod obi\xc4\x8dajno napade nos, faringitis \xc5\xberelo, in bronhitis sapnice. Med posameznimi oblikami pa prihaja do precej\xc5\xa1njih prekrivanj, ker je lahko prizadetih ve\xc4\x8d podro\xc4\x8dij hkrati. Navaden prehlad je pogosto definiran kot  vnetje nosu, ki ga spremlja v ve\xc4\x8dji ali manj\xc5\xa1i meri vnetje \xc5\xberela. Samo-diagnoza je pogosta. Izolacija virusa, ki je dejansko vpleten, se redko izvaja, in na splo\xc5\xa1no na osnovi simptomov ni mogo\xc4\x8de ugotoviti, za katero vrsto virusa gre.\n_START_SECTION_\nPreventiva\n_START_PARAGRAPH_\nEdini morda uspe\xc5\xa1ni pristopi za zmanj\xc5\xa1anje \xc5\xa1irjenja prehlada, so fizi\xc4\x8dni ukrepi kot je umivanje rok in obrazne maske; v zdravstvenem okolju se uporabljajo tudi halje in rokavice za enkratno uporabo. Izolacija, na primer karantena, ni mogo\xc4\x8da, saj je bolezen preve\xc4\x8d raz\xc5\xa1irjena in simptomi nespecifi\xc4\x8dni. Za cepljenje se je pokazalo, da ni prakti\xc4\x8dno, saj je vpletenih veliko virusov, ki poleg tega hitro mutirajo. Da bo kdaj pri\xc5\xa1lo do \xc5\xa1iroko u\xc4\x8dinkujo\xc4\x8dega cepiva, je torej zelo malo verjetno._NEWLINE_Z rednim pranjem rok se zgleda lahko, posebno pri otrocih,  u\xc4\x8dinkovito zmanj\xc5\xa1a prenos virusov prehlada. Ali poleg normalnega umivanja rok jemanje zdravil proti virusom ali bakterijam dodatno koristi, ni znano. Nositi obrazno masko v dru\xc5\xbebi ljudi je lahko da dobro; za to, da je bolje, da se ljudi izogibamo, pa ni zadostnih dokazov. Dodatki cinka menda pomagajo zmanj\xc5\xa1ati pogostnost prehladov.  Rutinski dodatki vitamina C nevarnosti za obolenje ali njegove resnosti ne zmanj\xc5\xa1ujejo, lahko pa da skraj\xc5\xa1ajo trajanje obolenja.\n_START_SECTION_\nObvladovanje\n_START_PARAGRAPH_\nNi zdravila ali rastlinskih pripomo\xc4\x8dkov, ki bi nedvomno skraj\xc5\xa1ala trajanje oku\xc5\xbebe. Terapija se tako omejuje na laj\xc5\xa1anje simptomov. Smiselni konzervativni ukrepi so obilen po\xc4\x8ditek, pitje teko\xc4\x8din, da telo ne dehidrira, in grgranje tople slane vode ali soljenega prevretka \xc5\xbeajblja. Velik del koristi od zdravljenja je pripisati placebo u\xc4\x8dinku.\n_START_SECTION_\nSimptomatika\n_START_PARAGRAPH_\nTerapije, ki pomagajo laj\xc5\xa1ati simptome, so med drugim analgetiki in antipiretiki kot na primer ibuprofen in acetaminofen/paracetamol. Izku\xc5\xa1nje ka\xc5\xbeejo, da zdravila za ka\xc5\xa1elj niso ni\xc4\x8d bolj uspe\xc5\xa1na od preprostih sredstev proti vro\xc4\x8dini in se jih za otroke ne priporo\xc4\x8da, saj dokazov za njih uspe\xc5\xa1nost ni, poleg tega pa lahko tudi \xc5\xa1kodijo. Leta 2009 je Kanada omejila uporabo zdravil za ka\xc5\xa1elj in prehlad brez recepta pri otrocih do \xc5\xa1est let starosti zaradi nerazjasnjenih vpra\xc5\xa1anj, ker se nevarnosti in nedokazanih koristi ti\xc4\x8de. Pri odraslih dokazi, ki podpirajo uporabo zdravil za ka\xc5\xa1elj, ne zado\xc5\xa1\xc4\x8dajo. Zaradi zlorab so dekstrometorfan (zdravilo za ka\xc5\xa1elj, ki se ga prodaja brez recepta) v \xc5\xa1tevilnih dr\xc5\xbeavah prepovedali._NEWLINE_Pri odraslih je mogo\xc4\x8de simptome , kot je izcedek iz nosa, zmanj\xc5\xa1ati z antihistaminiki prve generacije; lahko pa pri tem pride do negativnih u\xc4\x8dinkov kot je zaspanost. Druga sredstva proti polnemu nosu, kot recimo psevdoefedrin, tudi lahko pomagajo pri odraslih. Ipratropium razpr\xc5\xa1ilo za nos lahko zmanj\xc5\xa1uje simptome, kot je recimo izcedek iz nosu, vendar na zama\xc5\xa1enost nosu nima vpliva. Antihistaminiki druge generacije pa zgleda niso uspe\xc5\xa1ni._NEWLINE_Ker raziskav na tem podro\xc4\x8dju primanjkuje, ni znano, ali pove\xc4\x8dano u\xc5\xbeivanje teko\xc4\x8din izbolj\xc5\xa1uje simptome ali pa skraj\xc5\xa1uje trajanje obolenj dihal podobno manjka podatkov tudi, kadar gre za uporabo ogretega navla\xc5\xbeenega zraka. Ena od \xc5\xa1tudij je pokazala, da mazanje prsi s hlapljivo mastjo do neke mere laj\xc5\xa1a ka\xc5\xa1elj pono\xc4\x8di, zama\xc5\xa1ene dihalne poti in te\xc5\xbeave s spanjem.\n_START_SECTION_\nAntibiotiki in protivirusna zdravila\n_START_PARAGRAPH_\nAntibiotiki proti virusnim oku\xc5\xbebam ne u\xc4\x8dinkujejo in zato na viruse, ki povzro\xc4\x8dajo prehlad, nimajo u\xc4\x8dinka. Zaradi stranskih u\xc4\x8dinkov antibiotiki lahko na splo\xc5\xa1no \xc5\xa1kodijo, vendar se jih \xc5\xa1e vedno pogosto predpisuje. Vzroki za to, da se kljub vsemu antibiotike \xc5\xa1e vedno predpisuje, so med drugim, da ljudje to pri\xc4\x8dakujejo, da zdravniki \xc5\xbeelijo pomagati in da je komplikacije, pri katerih bi antibiotik lahko pomagal, te\xc5\xbeko izklju\xc4\x8diti. Za navaden prehlad ni u\xc4\x8dinkovitih protivirusnih zdravil, \xc4\x8deprav so predhodni rezultati nekaterih \xc5\xa1tudij obetavni.\n_START_SECTION_\nAlternativna zdravila\n_START_PARAGRAPH_\nZa navaden prehlad je najti obilo alternativnih terapij, vendar je za ve\xc4\x8dino le malo dokazov, ki bi njih uporabo podpirale. Leta 2010 \xc5\xa1e ni najti dovolj dokazov za ali proti zdravljenju z medom ali  namakanjem nosu.  S cinkom se je zdravilo simptome, in sicer naj bi po raziskavah jemanje cinka prvih 24\xc2\xa0ur po pojavu simptomov zmanj\xc5\xa1alo trajanje in resnost navadnega prehlada pri druga\xc4\x8de zdravih ljudeh.. Zaradi velikih razlik med \xc5\xa1tudijami so potrebne dodatne raziskave, da se ugotovi, kako in kdaj lahko cink pomaga. Ker lahko cinkove pastile proizvajajo ne\xc5\xbeelene u\xc4\x8dinke, zdravniki nimajo smiselnih razlogov za to, da bi za zdravljenje prehlada priporo\xc4\x8dali cink.  U\xc4\x8dinek, ki ga ima vitamin C na navaden prehlad, so ob\xc5\xa1irno raziskovali; rezultati pa razo\xc4\x8darjajo, saj je u\xc4\x8dinkovit le v omejenih okoli\xc5\xa1\xc4\x8dinah, kot recimo pri osebah, ki so telesno visoko aktivni v mrzlih okoljih. Dokazi za koristnost ehinaceje so inkonsistentni. Razli\xc4\x8dne vrste dopolnil se lahko glede u\xc4\x8dinkovitosti razlikujejo. Ni znano, ali je \xc4\x8desen u\xc4\x8dinkovit. Edini preizkus doslej za vitamin D ni uspel dokazati, da bi bil vitamin koristen.\n_START_SECTION_\nPrognoza\n_START_PARAGRAPH_\nNavaden prehlad je obi\xc4\x8dajno blaga in samoomejujo\xc4\x8da se bolezen, pri kateri se na splo\xc5\xa1no ve\xc4\x8dina simptomov izbolj\xc5\xa1a po enem tednu. Polovica primerov se pozdravi po 10\xc2\xa0dneh, 90% pa po 15\xc2\xa0dneh. Hudi zapleti, \xc4\x8de se pojavijo, se po navadi pojavijo pri zelo starih ali zelo mladih, ali pa pri osebah, katerih imuno sistem je suprimiran. Lahko pride do drugotnih bakterijskih oku\xc5\xbeb, ki povzro\xc4\x8dijo sinusitis, faringitis ali pa vnetje srednjega u\xc5\xa1esa. Cenijo, da do sinusitisa pride pri 8\xc2\xa0% in do oku\xc5\xbebe u\xc5\xa1es pri 30\xc2\xa0% primerov.\n_START_SECTION_\nEpidemiologija\n_START_PARAGRAPH_\nNavaden prehlad je najbolj pogosta bolezen pri ljudeh in prizadene vse ljudi, po vsem svetu. Odrasli se oku\xc5\xbeijo tipi\xc4\x8dno dva do petkrat na leto  in otroci \xc5\xa1est do desetkrat letno (otroci v \xc5\xa1olah so lahko letno prehlajeni tudi do dvanajstkrat). Pogostnost simptomatskih oku\xc5\xbeb zaradi slabljenja imunskega sistema s starostjo nara\xc5\xa1\xc4\x8da._NEWLINE_Indijanci in Eskimi se la\xc5\xbee prehladijo in do zapletov, kot je vnetje srednjega u\xc5\xa1esa, pride pri njih hitreje kot pri Kavkazijcih.. To je mogo\xc4\x8de pojasniti z razlogi, kot sta rev\xc5\xa1\xc4\x8dina in stanovanjska stiska, ne pa pripadnost dolo\xc4\x8deni etni\xc4\x8dni skupini.\n_START_SECTION_\nZgodovina\n_START_PARAGRAPH_\nVzrok za navaden prehlad so sicer odkrili \xc5\xa1ele v petdesetih letih,  vendar pozna \xc4\x8dlove\xc5\xa1tvo bolezen \xc5\xbee iz pradavnine. Simptomi in zdravljenje bolezni so opisani v egiptovskem papirusu Ebers, najstarej\xc5\xa1em obstoje\xc4\x8dem besedilu s podro\xc4\x8dja zdravstva iz 16. stoletja pred na\xc5\xa1im \xc5\xa1tetjem. Ime \xc2\xbbprehlad\xc2\xab\xc2\xa0za bolezen se je uveljavilo v 16. stoletju, zaradi podobnosti med njenimi simptomi in znaki izpostavljenosti hladnemu vremenu._NEWLINE_V Zdru\xc5\xbeenem kraljestvu so leta 1946 pri Svetu za raziskave v zdravstvu ustanovili oddelek za prehlad, kjer so leta 1956 odkrili rinovirus. V sedemdesetih letih so ugotovili, da zdravljenje z interferonom v fazi inkubacije z rinovirusno oku\xc5\xbebo delno \xc5\xa1\xc4\x8diti pred boleznijo, vendar do prakti\xc4\x8dne terapevtske re\xc5\xa1itve ni pri\xc5\xa1lo.  Oddelek so zaprli leta 1989, dve leti po zaklju\xc4\x8dku raziskav na podro\xc4\x8dju uporabe pastil cinkovega glukonata  v profilaksi in zdravljenju rinovirusnega prehlada, edinega uspe\xc5\xa1nega zdravljenja v zgodovini enote.\n_START_SECTION_\nDru\xc5\xbeba in kultura\n_START_PARAGRAPH_\nEkonomskega vpliva prehlada se v ve\xc4\x8djem delu sveta ne razume dobro. V ZDA je prehlad vzrok za 75 do 1200 milijonov obiskov pri zdravniku letno, kar pomeni po konservativni oceni 7,7 milijard USD stro\xc5\xa1kov na leto. Ameri\xc4\x8dani za laj\xc5\xa1anje simptomov porabijo 2.9 milijard dolarjev za zdravila brez recepta in dodatno 400 milijonov za zdravila na recept. Ve\xc4\x8d kot ena tretjina obolelih, ki so poiskali zdravnika, je prejelo recept za antibiotik, kar ima posledice za odpornost proti antibiotikom. Ceni se, da zaradi prehlada letno odpade 22 do 189 milijonov dni v \xc5\xa1oli. Ker star\xc5\xa1i zaradi zdravljenja otrok ostajajo doma, pride do izgube 126 milijonov delovnih dni.  \xc4\x8ce to \xc5\xa1tevilko pri\xc5\xa1tejemo 150 milijonom zamujenih delovnih dni zamujenih zaradi obolenja zaposlenih, zna\xc5\xa1a skupni vpliv prehlada zaradi izpada na delovnih mestih ve\xc4\x8d kot 20 milijard ameri\xc5\xa1kih dolarjev letno.  To predstavlja 40% odsotnosti z dela v ZDA.\n_START_SECTION_\nSmeri raziskav\n_START_PARAGRAPH_\n\xc5\xa0tevilna protivirusna zdravila so testirali glede u\xc4\x8dinkovitosti pri prehladu, vendar do leta 2009 \xc5\xa1e niso odkrili re\xc5\xa1itve, katere u\xc4\x8dinkovitost bi opravi\xc4\x8dila dovoljenje za uporabo. Trenutno potekajo poskusi s protivirusnim zdravilom pleconaril, ki je zgleda uspe\xc5\xa1no proti pikornavirusom, poleg tega se testira tudi BTA-798. Oralna oblika pleconarila je imela probleme glede varnosti, zato se sedaj preu\xc4\x8duje uporabo v obliki aerosola. DRACO, protivirusna terapija \xc5\xa1irokega spektra, ki jo razvijajo na  MIT, predhodno ka\xc5\xbee u\xc4\x8dinkovitost pri zdravljenju rinovirusa, kot tudi vrsti drugih nalezljivih virusov._NEWLINE_Raziskovalci iz Medicinske fakultete Univerze v Baltimoru in Univerze v Madisonu, Wisconsin, so sekvencirali genom vseh znanih sevov \xc4\x8dlove\xc5\xa1kega rinovirusa.'